钦定古今图书集成/明伦汇编/闺媛典/第062卷 > 吴会妻姜氏
## 钦定古今图书集成/明伦汇编/闺媛典/第062卷 > 吴会妻姜氏

按《苏州府志》：“姜氏，长洲人。年十八适吴会。会善丹青，
婚数月，会父暨大父相继死于疫，会亦殁，独与姑相
守。姑私念荒疫洊饥，俾妇改适，可得粟为终岁计。隐
讽之不得，谇语激之不得，谋于所亲，强之，姜不得已，
夜伺同寝，小姑熟睡，遂检夫所遗丹青一缣，系衽带
间，自缢死。”